രൂപാർ

സിന്ധൂ നദീതട നാഗരികതയുടെ ഭാഗമായി ഇന്ത്യൻ സംസ്ഥാനമായ പഞ്ചാബിലെ രൂപ്നഗർ ജില്ലയിൽ സ്ഥിതിചെയ്യുന്ന ഒരു നഗരമാണ് രൂപാർ അഥവാ രൂപ്നഗർ (രൂപാർ എന്നത് പഴയ പേരാണ്. ഇപ്പോൾ രൂപ്നഗർ എന്നറിയപ്പെടുന്നു). https://www.britannica.com/place/Rupnagar സിന്ധൂ നദീതട നാഗരികതയുടെ വലിയ നഗരങ്ങളിൽ ഒന്നാണിത്. ചണ്ഡിഗഡിന്റെ വടക്കുപടിഞ്ഞാറ് ഏകദേശം 43 കിലോമീറ്റർ അകലെയായാണ് രൂപാർ സ്ഥിതിചെയ്യുന്നത്.  https://www.telegraphindia.com/india/fresh-eye-on-ropar-indus-valley-site-digging-to-resume-after-56-years-to-examine-diet-dwellings/cid/460718

ഘാഗ്ഗർ (ഘാഗ്ഗർ-ഹക്ര) നദീതടത്തിൽ സ്ഥിതിചെയ്യുന്ന സിന്ധൂനദീതട കേന്ദ്രങ്ങളിലൊന്നാണ് രൂപാർ. നഗരത്തിൽ സ്ഥിതിചെയ്യുന്ന പുരാവസ്തു മ്യൂസിയം 1998 ൽ പൊതുജനങ്ങൾക്കായി തുറന്നുകൊടുത്തു. സ്വതന്ത്ര ഇന്ത്യയിലെ ആദ്യത്തെ ഹാരപ്പൻ ഖനന പ്രദേശങ്ങളുടെ  പുരാവസ്തു അവശിഷ്ടങ്ങൾ  ഈ മ്യൂസിയത്തിൽ പ്രദർശിപ്പിച്ചിരിക്കുന്നു.  ഈ ഖനനത്തിലൂടെ ഹാരപ്പൻ കാലഘട്ടം മുതൽ മധ്യകാലം വരെയുള്ള സാംസ്കാരിക ക്രമം വെളിപ്പെടുന്നു. ഹാരപ്പൻ കാലത്തെ പുരാതന വസ്തുക്കൾ, ചന്ദ്രഗുപ്തന്റെ സ്വർണ്ണനാണയങ്ങൾ, ചെമ്പ്, വെങ്കല ഉപകരണങ്ങൾ എന്നിവ ഇവിടെത്തെ പ്രധാന പ്രദർശന വസ്തുക്കളിൽ ഉൾപ്പെടുന്നു. 
 അവലംബം 

വർഗ്ഗം:സാംസ്കാരികം
വർഗ്ഗം:ഇന്ത്യാചരിത്രം

വർഗ്ഗം:മൺമറഞ്ഞുപോയ സംസ്കാരങ്ങൾ